Juma Duni Haji

Juma Duni Haji (amezaliwa 26 Novemba 1950) ni mwanasiasa wa Tanzania na mtumishi wa umma mstaafu. Yeye ni Mwenyekiti wa Chama cha ACT Wazalendo. Hapo awali alihudumu kama Makamu Mwenyekiti wa Civic United Front kuanzia mwaka 2014 hadi 2015. Aliteuliwa kuwa mgombea mwenza wa Edward Lowassa, mgombea urais wa CHADEMA katika Uchaguzi Mkuu wa Tanzania mwaka 2015, jambo ambalo lilihitaji yeye kuhama chama.

Maisha ya awali na kazi
Duni alizaliwa katika kijiji cha Kibeni kilichopo Mkwajuni. Alisoma katika Shule ya Msingi Mkwajuni mwaka (1959–65) na katika Shule ya Sekondari Gamal Abdel Nassar (sasa Beit el Ras) mwaka (1966–69). Aliendelea na masomo ya A-level katika Shule ya Sekondari Lumumba kuanzia mwaka 1970 hadi mwaka 1971. Alichaguliwa kuwa mwenyekiti wa Jumuiya ya Vijana ya Chama cha Afro-Shirazi akiwa katika Chuo cha Lumumba. Kisha alijiunga na Chuo Kikuu cha Dar es Salaam na kuhitimu na shahada ya BSc katika elimu mwaka 1975.

Baada ya kuhitimu, aliajiriwa kama mwalimu. Ismail Jussa alikuwa miongoni mwa wanafunzi wake. Mwaka 1978, alisafiri kwenda Uingereza kusoma katika Chuo Kikuu cha Reading (Stashahada ya Juu) na baadaye akaajiunga na Wizara ya Elimu ya Zanzibar kama afisa mipango.

Marejeo

Jamii:Wanasiasa wa Tanzania